stanford-oval/wikipedia huggingface dataset:
ดิจิมอนโกสต์เกม
รายชื่อตอน

| ตอนที่ | ชื่อตอน |  ออกอากาศ |
| --- | --- | --- |

| 1 | "ชายผู้มีรอยเย็บปาก"   (口縫男)  | 3 ตุลาคม 2021 |

| 2 | "เรื่องลี้ลับของพิพิธภัณฑ์"   (博物館ノ怪)  | 10 ตุลาคม 2021 |
| 3 | "เส้นหยักขยุกขยิก"   (ラクガキ)  | 24 ตุลาคม 2021 |
| 4 | "คฤหาสน์ตุ๊กตา"   (人形ノ館)  | 31 ตุลาคม 2021 |
| 5 | "เทพพระเจ้าพิโรธ"   (神ノ怒リ)  | 7 พฤศจิกายน 2021 |
| 6 | "บทเพลงต้องคำสาป"   (呪ワレタ歌)  | 14 พฤศจิกายน 2021 |
| 7 | "วิหค"   (鳥)  | 21 พฤศจิกายน 2021 |
| 8 | "คืนขบวนปีศาจ"   (百鬼夜行)  | 28 พฤศจิกายน 2021 |
| 9 | "เวลาที่บิดเบี้ยว"   (捻ジレタ時)  | 5 ธันวาคม 2021 |
| 10 | "เกมแห่งความตาย"   (死ノ遊戯)  | 12 ธันวาคม 2021 |
| 11 | "คาไมทาจิ"   (カマイタチ)  | 19 ธันวาคม 2021 |
| 12 | "จดหมายลูกโซ่"   (不幸ノ手紙)  | 26 ธันวาคม 2021 |
| 13 | "เพชฌฆาต"   (処刑人)  | 9 มกราคม 2022 |
| 14 | "ซาชิกิวาราชิ"   (座敷童)  | 16 มกราคม 2022 |
| 15 | "คฤหาสน์ของนักทำนาย"   (占イノ館)  | 23 มกราคม 2022 |
| 16 | "ป่ากินคน"   (人喰ノ森)  | 30 มกราคม 2022 |
| 17 | "นรกเยือกแข็ง"   (極寒地獄)  | 6 กุมภาพันธ์ 2022 |
| 18 | "ดินแดนแห่งเด็ก"   (子供ノ国)  | 13 กุมภาพันธ์ 2022 |
| 19 | "เวลาสนธยา"   (逢魔ガ時)  | 20 กุมภาพันธ์ 2022 |
| 20 | "คุกแห่งเปลวเพลิง"   (炎ノ監獄)  | 27 กุมภาพันธ์ 2022 |
| 21 | "การล่อลวงของแมงมุม"   (蜘蛛ノ誘惑)  | 6 มีนาคม 2022 |
| 22 | "ฝันร้าย"   (悪夢)  | 17 เมษายน 2022 |
| 23 | "แมลงคร่ำครวญ"   (ウメク蟲)  | 24 เมษายน 2022 |
| 24 | "รักที่บิดเบี้ยว"   (歪ンダ愛)  | 1 พฤษภาคม 2022 |
| 25 | "งานเลี้ยงสีชาด"   (紅ノ饗宴)  | 15 พฤษภาคม 2022 |
| 26 | "คฤหาสน์กินคน"   (飢餓屋敷)  | 22 พฤษภาคม 2022 |
| 27 | "เซรั่มอสูร"   (美妖液)  | 29 พฤษภาคม 2022 |
| 28 | "ชิงใบหน้า"   (顔取リ)  | 5 มิถุนายน 2022 |
| 29 | "ละอองดอกไม้ปีศาจ"   (妖花粉)  | 12 มิถุนายน 2022 |
| 30 | "เพื่อนคนไม่ดี"   (悪友)  | 19 มิถุนายน 2022 |
| 31 | "ทัตสึจิกิริ"   (辻斬リ)  | 26 มิถุนายน 2022 |
| 32 | "แกเป็นใคร"   (オマエハ誰ダ)  | 3 กรกฎาคม 2022 |
| 33 | "เสียงกระซิบจากความตาย"   (死霊ノ囁キ)  | 10 กรกฎาคม 2022 |
| 34 | "สัตว์เลื้อยคลานบนผนัง"   (壁這ウ者)  | 17 กรกฎาคม 2022 |
| 35 | "มนุษย์หมาป่า"   (人狼)  | 24 กรกฎาคม 2022 |
| 36 | "เขาวงกตแห่งความเศร้า"   (嘆キノ迷宮)  | 31 กรกฎาคม 2022 |
| 37 | "ฝูงคนตาย"   (死霊ノ群レ)  | 7 สิงหาคม 2022 |
| 38 | "องเมียวจิ"   (陰陽師)  | 14 สิงหาคม 2022 |
| 39 |  (感染孤島)  | 21 สิงหาคม 2022 |
| 40 |  (螺旋海岸)  | 28 สิงหาคม 2022 |
| 41 |  (道化師)  | 4 กันยายน 2022 |
| 42 |  (人狩リ)  | 11 กันยายน 2022 |
| 43 |  (赤目)  | 18 กันยายน 2022 |
| 44 |  (赤錆)  | 25 กันยายน 2022 |
| 45 |  (幽霊新聞)  | 2 ตุลาคม 2022 |
| 46 |  (女王ノ晩餐)  | 9 ตุลาคม 2022 |
| 47 |  (永遠ノ記憶)  | 16 ตุลาคม 2022 |
| 48 |  (白イ花嫁)  | 23 ตุลาคม 2022 |
| 49 |  (真紅ノ収穫祭)  | 30 ตุลาคม 2022 |
| 50 |  (オカエシ)  | 6 พฤศจิกายน 2022 |
| 51 |  (首ナシ)  | 13 พฤศจิกายน 2022 |
| 52 |  (妖ノ湖)  | 20 พฤศจิกายน 2022 |
| 53 |  (知識王)  | 27 พฤศจิกายน 2022 |
| 54 |  (千里眼)  | 4 ธันวาคม 2022 |
| 55 |  (化ケ猫)  | 11 ธันวาคม 2022 |
| 56 |  (穢レ)  | 18 ธันวาคม 2022 |
| 57 |  (幽霊タクシー)  | 25 ธันวาคม 2022 |
| 58 |  (金字塔)  | 8 มกราคม 2023 |
| 59 |  (児雷也)  | 15 มกราคม 2023 |
| 60 |  (水ノ幽霊)  | 22 มกราคม 2023 |
| 61 |  (ヨミガエリ)  | 29 มกราคม 2023 |
| 62 |  (幻ノ階)  | 5 กุมภาพันธ์ 2023 |
| 63 |  (暴食)  | 12 กุมภาพันธ์ 2023 |
| 64 |  (呼ビ声)  | 19 กุมภาพันธ์ 2023 |
| 65 |  (黒ノ決死圏)  | 26 กุมภาพันธ์ 2023 |
| 66 |  (破滅ノ漆黒竜)  | 19 มีนาคม 2023 |
| 67 |  (スベテヲ喰ラウモノ)  | 26 มีนาคม 2023 |
แหล่งข้อมูลอื่น

เว็บไซต์อย่างเป็นทางการ (โตเอะแอนิเมชัน)
เว็บไซต์อย่างเป็นทางการ (ฟูจิเทเลวิชั่น)
ซุน หลู่-ยฺวี่

เจ้าหญิงของรัฐง่อก๊ก (สิ้นพระชนม์ ค.ศ. 255)
ซุน หลู่-ยฺวี่ (จีน: 孫魯育; พินอิน: Sūn Lǔyù; สิ้นพระชนม์สิงหาคมหรือกันยายน ค.ศ. 255) ชื่อรอง เสียวหู่ (จีน: 小虎; พินอิน: Xiǎohǔ​) เป็นเจ้าหญิงแห่งรัฐง่อก๊กในยุคสามก๊กของจีน เป็นพระธิดาองค์เล็กของซุนกวน จักรพรรดิผู้ก่อตั้งง่อก๊กและพนะสนมปู้ เลี่ยนชือ พระองค์ยังทรงได้รับการเรียกว่า เจ้าหญิงจู หรือ จูกงจู่ (朱公主) / จูจู่ (朱主) เพราะสมรสกับจู จฺวี้ (朱據)
ประวัติ

ซุน หลู่-ยฺวี่เป็นพระธิดาองค์เล็กของซุนกวน จักรพรรดิผู้ก่อตั้งรัฐง่อก๊กกับพระสนมปู้ เลี่ยนชือ ซุน หลู่-ยฺวี่มีพระเชษฐภคนีคือกิมก๋งจู๋ (全公主 เฉฺวียนกงจู่) หรือซุน หลู่ปาน (孫魯班) ชื่อรองของซุน หลู่ปานและซุน หลู่-ยฺวี่คือต้าหู่ (大虎) และเสียวหู่ (小虎) มีความหมาย "เสือใหญ่" และ "เสือเล็ก" ตามลำดับ ซุน หลู่-ยฺวี่สมรสครั้งแรกกับจู จฺวี้ (朱據) ขุนพลผู้ดำรงตำแหน่งอัครมหาเสนาบดีลำดับที่ 5 ของง่อก๊กเป็นเวลาสั้น ๆ ซุน หลู่-ยฺวี่และจู จฺวี้มีบุตรสาวที่สมรสกับซุนฮิวพระโอรสองค์ที่ 6 ของซุนกวน ซุนฮิวยังเป็นพระอนุชาต่างมารดาของซุน หลู่-ยฺวี่
ในช่วงทศวรรษ 240 เกิดการต่อสู้แย่งชิงอำนาจระหว่างพระโอรส 2 องค์ของซุนกวนคือซุนโฮ (孫和 ซุน เหอ) ผู้เป็นรัชทายาทและซุน ป้า (孫霸) ที่เป็นอ๋องแห่งหลู่ (魯王 หลู่หวาง) ทั้งคู่ต่อสู้เพื่อชิงตำแหน่งรัชทายาท การต่อสู้แย่งชิงอำนาจส่งให้เกิดการแบ่งเป็นฝักเป็นฝ่ายในหมู่ข้าราชบริพารของซุนกวน สองฝ่ายที่เป็นปฏิปักษ์ต่อกัน ฝ่ายหนึ่งสนับสนุนซุนโฮ อีกฝ่ายหนึ่งสนับสนุนซุน ป้า ในช่วงเวลานี้จู จฺวี้ที่เป็นพระสวามีของซุน หลู่-ยฺวี่สนับสนุนซุนโฮ ส่วนกิมก๋งจู๋ (ซุน หลู่ปาน) พระเชษฐภคินีของซุน หลู่-ยฺวี่ และจวนจ๋องพระสวามีของกิมก๋งจู๋สนับสนุนซุน ป้า กิมก๋งจู๋พยายามเกลี้ยกล่อมให้งซุน หลู่-ยฺวี่สนับสนุนซุนป้า แต่งซุน หลู่-ยฺวี่ปฏิเสธ ทำให้ซุน หลู่-ยฺวี่เริ่มเหินห่างจากพระเชษฐภคินี
ในปี ค.ศ. 250 การต่อสู้แย่งชิงอำนาจยุติลงเมื่อซุนกวนทรงบังคับซุน ป้าให้กระทำอัตวินิบาตกรรมและปลดซุนโฮจากตำแหน่งรัชทายาท ขุนนางหลายคนที่มีส่วนเกี่ยวกับการต่อสู้แย่งชิงอำนาจถูกประหารชีวิต ถูกเนรเทศ หรือถูกปลดจากราชการ จู จฺวี้ที่เป็นพระสวามีของซุน หลู่-ยฺวี่ถูกลดขั้นลงไปรับตำแหน่งใหม่ในเมืองซินตู (新都郡 ซินตูจฺวิ้น; อยู่บริเวณอำเภอฉุนอาน มณฑลเจ้อเจียงในปัจจุบัน) ระหว่างที่จู จฺวี้เดินทางไปเมืองซินตู ซุน หง (孫弘) หนึ่งในผู้สนับสุนของซุน ป้า ใช้ประโยชน์จากการที่ซุนกวนทรงพระประชวรเพื่อออกราชโองการปลอมสั่งให้จู จฺวี้ฆ่าตัวตาย จู จฺวี้เชื่อว่าพระราชโองการเป็นของจริงจึงฆ่าตัวตายตามรับสั่ง ขุนพลหลิว จฺว่าน (劉纂) ก่อนหน้านี้สมรสกับพระธิดาองค์รองของซุนกวน (พระเชษฐภคินีต่างมารดาของซุน หลู่-ยฺวี่และพระขนิษฐาต่างมารดาของกิมก๋งจู๋) แต่พระธิดาสิ้นพระชนม์ก่อนเวลาอันควร ซุนกวนจึงให้หลิว จฺว่านได้สมรสใหม่กับซุน หลู่-ยฺวี่ที่ทรงเป็๋นม่าย
ในเดือนสิงหาคมและกันยายน ค.ศ. 255 ในรัชสมัยของซุนเหลียง ซุน อี๋ (孫儀) วางแผนโค่นล้มซุนจุ๋นผู้สำเร็จราชการแทนพระองค์ แต่แผนการรั่วไหล ซุน อี๋และคนอื่น ๆ จึงถูกประหารชีวิตก่อนที่จะได้ดำเนินแผนการ กิมก๋งจู๋นั้นลอบมีความสัมพันธ์กับซุนจุ๋นหลังจวนจ๋องพระสวามีเสียชีวิตในปี ค.ศ. 249 พระองค์ฉวยโอกาสนี้กล่าวหาเท็จว่าซุน หลู่-ยฺวี่พระขนิษฐาที่เหินห่างไปเข้าร่วมสมคบคิดในแผนการ ซุนจุ๋นเชื่อกิมก๋งจู๋จึงออกคำสั่งให้จัมกุมซุน หลู่-ยฺวี่มาสำเร็จโทษ พระศพได้รับการฝังที่ฉือจื๋อก่าง (石子崗; แปลว่า "เนินศิลา") เนินเขาซึ่งอยู่ในเขตยฺหวี่ฮฺวาไถ นครหนานจิง มณฑลเจียงซูในปัจจุบัน
เหตุการณ์หลังมรณกรรม

หลังซุนจุ๋นเสียชีวิตในปี ค.ศ. 256 ซุนหลิมลูกพี่ลูกน้องสืบทอดตำแหน่งในฐานะผู้สำเร็จราชการแทนพระองค์ของซุนเหลียงจักรพรรดิง่อก๊ก ในช่วงระหว่าง ค.ศ. 256 และ ค.ศ. 258 ซุนเหลียงทรงสงสัยว่ากิมก๋งจู๋มีส่วนเกี่ยวข้องกับการสิ้นพระชนม์ของซุน หลู่-ยฺวี่ ซุนเหลียงจึงทรงเรียกกิมก๋งจู๋ที่เป็นพระเชษฐภคินีต่างมารดามาตรัสถาม กิมก๋งจู๋ทรงรู้สึกหวาดกลัวจึงทูลปดไปว่า "หม่อมฉันไม่ทราบจริง ๆ หม่อมฉันได้ยินจากบุตรชายของจู จฺวี้ (朱據) คือจู สฺยง (朱熊) และจู สุ่น (朱損)" ซุนเหลียงทรงเห็นว่าจู สฺยงและจู สุ่นทรยศซุน หลู่-ยฺวี่ไปเข้าด้วยซุนจุ๋น โดยเฉพาะจู สุ่นได้สมรสกับน้องสาวของซุนจุ๋น ซุนเหลียงจึงทรงมีรับสั่งถึงเตงฮองให้ประหารชีวิตจู สฺยงและจู สุ่น
ในปี ค.ศ. 258 ซุนหลิมปลดซุนเหลียงจากการเป็นจักรพรรดิและตั้งซุนฮิวขึ้นเสวยราชย์เป็นจักรพรรดิแห่งง่อก๊กลำดับที่ 3 จูหฺวางโฮ่ว (朱皇后) พระมเหสีของซุนฮิวเป็นบุตรสาวของจู จฺวี้และซุน หลู่-ยฺวี่ ในวันที่ 18 มกราคม ค.ศ. 259 ซุนฮิวทรงก่อการรัฐประหารโค่นล้มซุนหลิมผู้สำเร็จราชการแทนพระองค์ ถอดซุนหลิมจากอำนาจและมีรับสั่งให้ประหารชีวิตซุนหลิมและครอบครัวทั้งหมด ซุนฮิวยังทรงให้ขุดนำศพซุนจุ๋นขึ้นมาและถอดอิสริยาภรณ์ทั้งหมดที่ซุนจุ๋นเคยได้รับ และฟื้นฟูเกียรติให้บุคคลที่ถูกประหารชีวิตในช่วงที่ซุนจุ๋นและซุนหลิมเป็นผู้สำเร็จราชการ ซึ่งซุน หลู่-ยฺวี่ก็เป็นหนึ่งในบุคคลเหล่านั้น
ในช่วงระหว่างวันที่ 6 พฤศจิยายนถึง 5 ธันวาคม ค.ศ. 264 ซุนโฮ (孫皓 ซุน เฮ่า) จักรพรรดิแห่งง่อก๊กลำดับที่ 4 มีรับสั่งให้ขุดพระศพของซุน หลู่-ยฺวี่ขึ้นมาและฝังใหม่ด้วยเกียรติยศสมฐานะเจ้าหญิง โซวเฉินจี้ (搜神记) บันทึกเรื่องราวไว้ดังนี้:
[ซุนโฮ]ทรงมีพระประสงค์จะขุดพระศพ[ของซุน หลู่-ยฺวี่]ขึ้นมาและฝังใหม่อย่างสมพระเกียรติ แต่หลุมศพล้วนดูเหมือนกันหมดจึงไม่สามารถบอกได้ว่าพระศพอยู่ที่หลุมศพใด ข้าราชบริพารบางคนอ้างว่าพวกตนจำฉลองพระองค์ที่พระนางทรงขณะสิ้นพระชนม์ได้ [ซุนโฮ]จึงทรงมีรับสั่งให้หมอผีสองคนแยกวิญญาณของพระนางออกมาและสังเกตอย่างถี่ถ้วน หลังจากนั้นไม่นาน หมอผีเห็นสตรีนางหนึ่งในวัยประมาณสามสิบปี แต่งกายด้วยเสื้อสีม่วงและขาว สวมเครื่องประดับศีรษะที่มีลวดลายสีน้ำเงินและรองเท้าผ้าไหมสีแดง นางเดินขึ้นเนินไปอยู่ตรงกลาง วางมือบนเข่าและถอนหายใจ หยุดอยู่ที่นั่นครู่หนึ่งก่อนจะเดินกลับลงมาที่หลุมศพ นางเดินรอบ ๆ หลุมศพและหายตัวไปทันที คำอธิบายที่หมอดูทั้งสองต่างให้มานั้นคล้ายคลึงกันมาก เมื่อเปิดฝาโลงศพออก ก็เห็นว่าลักษณะของนางนั้นเป็นไปตามที่อธิบายไว้ทุกประการ
ดูเพิ่ม

พงศาวลีง่อก๊ก#ซุนกวน
รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ฝาง เสฺวียนหลิง (648). จิ้นชู.
สฺวี่ ซง (ป. ศตวรรษที่ 8). เจี้ยนคางฉือลู่ (建康實錄).
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
จักรินทร์ จูประเสริฐ

| จักรินทร์ จูประเสริฐ |
| --- | --- |
ชื่อเกิด: ทรงพล จูประเสริฐ
รู้จักในชื่อ: ต้น ซิลลี่ฟูลส์/กีตาร์วอลโว่
เกิด: 26 สิงหาคม พ.ศ. 2517 (50 ปี)
แนวเพลง: อัลเทอร์เนทีฟร็อก อัลเทอร์เนทีฟเมทัล ฮาร์ดร็อก เฮฟวี่เมทัล นูเมทัล
อาชีพ: นักดนตรี นักธุรกิจ
เครื่องดนตรี: กีต้าร์ เบส คีย์บอร์ด กลอง
ช่วงปี: พ.ศ. 2539 - ปัจจุบัน
ค่ายเพลง: เบเกอรี่มิวสิก, มอร์ มิวสิก, สนามหลวงการดนตรี, อาร์.เอส., iMARmusic, มีเรคคอร์ดส
จักรินทร์ จูประเสริฐ (ชื่อเดิม : ทรงพล จูประเสริฐ) ชื่อเล่น ต้น หรือรู้จักกันในนาม ต้น ซิลลี่ฟูลส์ เกิดเมื่อวันที่ 26 สิงหาคม พ.ศ. 2517  เป็นนักดนตรี มือกีตาร์วง ซิลลี่ ฟูลส์ และโปรดิวเซอร์เพลง ซึ่งการทำงานเบื้องหลังในด้านโปรดิวเซอร์ให้กับวงที่มีชื่อเสียงในประเทศไทยอีกมากมาย
ประวัติ

จักรินทร์ (ชื่อเดิม ทรงพล) จบการศึกษาระดับชั้นมัธยมศึกษาตอนปลายจาก โรงเรียนสตรีวิทยา 2 หลังจากนั้นเรียนต่อทางด้านซาวด์ เอ็นจิเนียร์ ที่โรงเรียนดนตรีบัตเตอร์ฟลาย
จักรินทร์เริ่มชื่นชอบดนตรีในระดับชั้นมัธยมต้น โดยเขาเริ่มเล่นจากอิเล็กโทนและคีย์บอร์ด จากนั้นได้หันมาเล่นกีตาร์ในระดับชั้นมัธยมปลาย โดยเกิดจากความชื่นชอบศิลปินอย่างวงดนตรีอย่าง คาราบาว และอัสนี-วสันต์
หลังศึกษาจบในระดับชั้นมัธยมปลาย จักรินทร์ ได้ไปร่วมกับ กอบภพ ใบแย้ม ฟอร์มวงดนตรีขึ้นมาในชื่อวง Silly Foolish โดยเป็นวงเล่นในผับ โดยเล่นเพลงในแนวสปีดเมทัล ของวงแพนเทอรา, สเลเยอร์, เมทัลลิกา และวงเซพูลทูร่าที่ร้าน Metal Zone ซึ่งทรงพล รับหน้าที่มือกีตาร์ และ กอบภพ เป็นมือกลอง
ลักษณะเด่น

ต้นเป็นมือกีตาร์ที่ได้รับการยอมรับจากมือกีต้าร์รุ่นใหญ่ชั้นนำของเมืองไทย ในเรื่องของการดีไซน์ท่อนริฟ (Riff) กีตาร์ที่มีความแปลกใหม่ สะใจ หรือจะหวานหยดก็ทำได้ ลูกเล่นและเสียงกีต้าร์ของต้นเป็นเอกลักษณ์ที่สำคัญของซิลลี่ฟูล ด้วยความมีสำเนียงส่วนตัว ยากที่จะลอกเลียนแบบได้ และต้นก็เป็นกีตาร์ฮีโร่ของมือกีตาร์รุ่นใหม่ ๆ อาจจะแกะลูกโซโล่ได้ แต่ไม่สามารถเลียนแบบสำเนียงของต้นได้ เป็นผู้นำในการเลือกใช้อุปกรณ์ต่าง ๆ ที่เกี่ยวกับกีตาร์ เพื่อนำมาซึ่งซาวนด์อันเป็นเอกลักษณ์ และทำให้นักดนตรีต้องคอยติดตามอยู่เสมอ
ผลงาน > ผลงานเพลง

I.Q. 180 (มิ.ย. 2541)
Candy Man (ก.ค. 2542)
Mint (ก.ย. 2543)
Juicy (มี.ค. 2545)
King Size (ม.ค. 2547)
The One (มี.ค. 2551)
ผลงาน > ผลงานโปรดิวเซอร์

โปรดิวเซอร์ผลงานเพลง วัดใจ (Cover) ของ ปั๊ป พัฒน์ชัย
โปรดิวเซอร์ผลงานเพลง ซิงเกิลสุดท้าย ของ แสตมป์ อภิวัชร์
โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์
โปรดิวเซอร์ผลงานเพลง  ฝีมือชน คนสร้างชาติ ของ แด็กซ์ เอกรัตน์
คำตอบสุดท้าย ของเต๋า แอร์บอร์น
โปรดิวเซอร์ผลงานเพลง คำตัดสิน ของ โลโมโซนิก
โปรดิวเซอร์ผลงานเพลง เพราะความรักมักไม่เลือกเวลาเกิด ของ โลโมโซนิก
โปรดิวเซอร์วง MOJOHITO
โปรดิวเซอร์วง Moonlight
ผลงาน > ผลงานการเล่นกีตาร์ ให้กับศิลปินอื่น

เพลง ไม่รู้จะอธิบายยังไง ของ Potato
เพลง ง่าย ๆ ของ Potato
เพลง วัดใจ (Cover) ของ ปั๊ป พัฒน์ชัย
เพลง ซิงเกิลสุดท้าย ของ แสตมป์ อภิวัชร์
เพลง คนตายที่หายใจ ของ แด็กซ์ เอกรัตน์
เพลง  ฝีมือชน คนสร้างชาติ ของ แด็กซ์ เอกรัตน์
เพลง ความว่างเปล่า ของ Paper Planes
รางวัลที่ได้รับ

The Guitar Man Of The Year : จากเพลง แป๊ะอย่าร้อง - Silly Fools
The Guitar Man Of The Year : จากเพลง แพ้ความอ่อนแอ - Silly Fools
ท่าอากาศยานนานาชาติเวียนนา

ท่าอากาศยานนานาชาติเวียนนา (เยอรมัน: Flughafen Wien-Schwechat) ตั้งอยู่ที่กรุงเวียนนา ประเทศออสเตรีย ห่างจากตัวเมืองไปทางตะวันออกเฉียงใต้ประมาณ 18 กิโลเมตร (11 ไมล์) เป็นท่าอากาศยานหลักของออสเตรียนแอร์ไลน์ และระดับแอร์ไลน์
อินุโอ

| อินุโอ |
| --- | --- |
ใบปิดภาพยนตร์
กำกับ: มาซาอากิ ยูอาซะ
เขียนบท: อากิโกะ โนงิ
สร้างจาก: เฮเกะโมโนงาตาริ: อินุโอ โนะ คัง โดย ฮิเดโอะ ฟูรูกาวะ
อำนวยการสร้าง: Eunyoung Choi ฟูมิเอะ ทาเกอูจิ อากิโกะ โยโดะ
นักแสดงนำ: อาวุจัง มิไร โมริยามะ
กำกับภาพ: โยชิฮิโระ เซกิยะ
ตัดต่อ: คิโยชิ ฮิโรเซะ
ดนตรีประกอบ: โยชิฮิเดะ โอโตโมะ
บริษัทผู้สร้าง: ไซเอินซ์ซารุ 
ผู้จัดจำหน่าย: Asmik Ace อะนิเพล็กซ์
วันฉาย: 9 กันยายน พ.ศ. 2564 (เวนิส) 28 พฤษภาคม พ.ศ. 2565 (ญี่ปุ่น) 12 กุมภาพันธ์ พ.ศ. 2566 (ไทย)
ความยาว: 98 นาที
ประเทศ: ญี่ปุ่น
ภาษา: ญี่ปุ่น
ทำเงิน: 434,332 ดอลลาร์
อินุโอ (ญี่ปุ่น: 犬王; โรมาจิ: Inu-ō) เป็นภาพยนตร์เพลงอนิเมะญี่ปุ่นในปี พ.ศ. 2564 กำกับโดยมาซาอากิ ยูอาซะ และผลิตโดยสตูดิโอไซเอินซ์ซารุ สร้างจากนวนิยายเรื่อง เฮเกะโมโนงาตาริ: อินุโอ โนะ คัง โดยฮิเดโอะ ฟูรูกาวะ ภาพยนตร์มีฉากในประเทศญี่ปุ่นในศตวรรษที่ 14 เล่าเรื่องราวมิตรภาพระหว่างอินุโอ นักระบำผู้มีลักษณะเฉพาะตัวไม่เหมือนใคร กับโทโมนะ นักดนตรีตาบอด ทั้งคู่ถูกกีดกันจากสังคมเพราะลักษณะร่างกายที่ไม่เหมือนคนอื่น อินุโอและโทโมนะจึงใช้ความสามารถของตนเพื่อนำไปสู่ความมีชื่อเสียง
อินุโอฉายรอบปฐมทัศน์ในเทศกาลภาพยนตร์นานาชาติเวนิสครั้งที่ 78 ในเดือนกันยายน พ.ศ. 2564 ภาพยนตร์ฉายในประเทศญี่ปุ่นในเดือนพฤษภาคม พ.ศ. 2565 และฉายในประเทศไทยในเทศกาลภาพยนตร์ญี่ปุ่น 2566 ที่โรงภาพยนตร์เฮ้าส์สามย่านในวันที่ 12 กุมภาพันธ์ พ.ศ. 2566
แหล่งข้อมูลอื่น

เว็บไซต์ทางการ (ญี่ปุ่น)
อินุโอ ที่อินเทอร์เน็ตมูวีเดตาเบส
อินุโอ (อนิเมะ) ที่เครือข่ายข่าวอนิเมะ
| ด ค กไซเอินซ์ซารุ |
| --- | --- |
ซีรีส์โทรทัศน์:  Adventure Time: Food Chain (พ.ศ. 2557)  Super Shiro (พ.ศ. 2562–2563)  ชมรมอนิเมะฉัน ใครอย่าแตะ! (พ.ศ. 2563)  ยูเรย์ เดกโค (พ.ศ. 2565)  ดันดาดัน (พ.ศ. 2567)  ซันดะ (TBA) 
ออริจนอลเน็ตแอนิเมชัน:  เดวิลแมน ครายเบบี้ (พ.ศ. 2561)  ญี่ปุ่นวิปโยค (พ.ศ. 2563)  ตำนานตระกูลไทระ (พ.ศ. 2564)  วันร้อนตับแลบ รีโมตแอร์ ไทม์แมชชีนบลูส์ (พ.ศ. 2565) 
ภาพยนตร์:  คืนพิสดาร ศาลเจ้า สาวผมดำ (พ.ศ. 2560)  Lu over the Wall (พ.ศ. 2560)  คำสัญญา..ปาฏิหาริย์รัก 2 โลก (พ.ศ. 2562)  ญี่ปุ่นวิปโยค รูปแบบฉายโรงภาพยนตร์ (พ.ศ. 2563)  สตาร์ วอร์ส: วิชันส์ - อากะคิริ (ภาพยนตร์สั้น) (พ.ศ. 2564)  สตาร์ วอร์ส: วิชันส์ - ทีโอบีวัน (ภาพยนตร์สั้น) (พ.ศ. 2564)  อินุโอ (พ.ศ. 2564) 
 หมวดหมู่
ทับหลัง (อัลบั้มเพลง)

ทับหลัง  เป็นสตูดิโออัลบั้มลำดับที่ 9 ของ คาราบาว ภายใต้สังกัดแว่วหวาน  กำหนดเดิมออกจำหน่ายวันที่ 12 พฤศจิกายน พ.ศ. 2531 แต่เมื่อทางสถาบันศิลปะนครชิคาโก รัฐอิลลินอย สหรัฐอเมริกา ยินยอมให้นำทับหลังนารายณ์บรรทมสินธุ์กลับคืนสู่ปราสาทหินพนมรุ้ง จังหวัดบุรีรัมย์ ภายในวันที่ 10 พฤศจิกายน  อัลบั้มก็ได้เลื่อนวันจำหน่ายเป็นวันที่ 9 พฤศจิกายน ซึ่งตรงกับวันเกิดของหัวหน้าวงคาราบาว   เนื่องจากเนื้อหาของบทเพลงชื่อเดียวกับอัลบั้มเป็นเพียงการเรียกร้องให้กลับคืนมาซึ่งไม่กำหนดวันที่แน่นอน  พอเมื่อสถานการณ์พลิกกลับจึงนำเพลง "แม่สาย" ขึ้นมาเป็นเพลงนำร่องอีกเพลงหนึ่ง
สมาชิกวงในชุดนี้ยังคงเป็นชุดคลาสสิก แต่สิ่งที่เปลี่ยนแปลงหรือพัฒนาจากชุดที่แล้วก็คือ มีความคืบหน้าทางดนตรีที่เด่นชัดยิ่งขึ้น ด้วยรูปแบบการนำเสนอที่หลากหลาย  เช่น มีการเริ่มใช้คอรัสหญิงมาสอดใส่เสียงประสาน  มีการใช้เสียงพูดกับดนตรีตลอดเพลง   ในภาคการโปรโมทนั้นได้มีการผลิตมิวสิกฟิล์มเป็นครั้งแรกในเพลง "ทับหลัง" และมิวสิกแอนิเมชั่นครั้งแรกในเพลง "แม่สาย" จากฝีมือของกลุ่มอัศเจรีย์  และเพลง "รักทรหด" ที่ได้นำดาวตลกชื่อดังอย่าง อรุณ ภาวิไล และ ปู โลกเบี้ยว มาเล่นมิวสิกวิดีโอให้กับคาราบาวเป็นครั้งแรก  ซึ่งเพลงรักทรหดได้มีการถ่ายทอดเรื่องราวต่อเป็นภาคสองในอัลบั้มถัดไป
เพลงดังในอัลบั้มชุดนี้ ได้แก่ "ทับหลัง", "รักทรหด"(ภาค 1) และเพลงสะท้อนสังคมที่มีความหมายลึกซึ้งกินใจอย่าง "แม่สาย" ซึ่งเพลงดังกล่าวยังคงถูกเผยแพร่และมีศิลปินคนอื่นๆ ในแนวเดียวกันและต่างแนวนำขับร้องใหม่จนถึงปัจจุบัน   ส่วนเพลงที่ถูกทาง กบว. ห้ามออกอากาศได้แก่เพลง "พระอภัยมุณี"  และถือเป็นอัลบั้มชุดสุดท้ายของสมาชิกยุคคลาสสิกเมื่อเกิดข่าวการแยกวง จนมีการออกอัลบั้มในลักษณะเดี่ยวและส่วนหนึ่งของวงในภายหลัง
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "ทับหลัง" | คำร้อง/ทำนอง: ยืนยง โอภากุล | 5.27 |
| 2. | "รักทรหด" | คำร้อง/ทำนอง: ยืนยง โอภากุล | 3.42 |
| 3. | "ลูกบ้างเน้อ" | คำร้อง/ทำนอง: ปรีชา ชนะภัย | 5.11 |
| 4. | "มิสชาวนา" | คำร้อง: ยืนยง โอภากุล ทำนอง: ปรีชา ชนะภัย | 4.45 |
| 5. | "แม่สาย" | คำร้อง: ยืนยง โอภากุล ทำนอง: ปรีชา ชนะภัย | 4.52 |
| 6. | "น้ำท่วม" | ไพบูลย์ บุตรขัน (ดัดแปลงเนื้อร้องโดย ยืนยง โอภากุล) | 3.53 |
| 7. | "ปาณาฯ" | คำร้อง/ทำนอง: ยืนยง โอภากุล | 4.47 |
| 8. | "หนุ่มสุพรรณ (2)" | มานพ รัตนพันธากุล (ครูตึ๋ง) & ยืนยง โอภากุล | 3.49 |
| 9. | "พระอภัยมุณี" | คำร้อง/ทำนอง: ยืนยง โอภากุล | 4.53 |
| 10. | "ถึกควายทุย ภาค 9" | คำร้อง: ยืนยง โอภากุล ทำนอง: ปรีชา ชนะภัย | 2.37 |
| 11. | "นิค" | คำร้อง: ยืนยง โอภากุล ทำนอง: ปรีชา ชนะภัย | 4.12 |
| 12. | "น้า" | คำร้อง: ยืนยง โอภากุล, ปรีชา ชนะภัย ทำนอง: ปรีชา ชนะภัย | 4.06 |
| ความยาวทั้งหมด: | ความยาวทั้งหมด: | ความยาวทั้งหมด: | 52:14 |
มิวสิกวิดีโอ

ทับหลัง
แม่สาย
รักทรหด
หนุ่มสุพรรณ 2
ผู้ร่วมงาน

แอ๊ด : ร้องนำ, กีตาร์โซโล่, กีตาร์คอร์ด, กีตาร์โปร่ง , คำร้อง, ทำนอง, ควบคุมการผลิต, คุมเสียง
เล็ก : ร้องนำ เพลง ลูกบ้างเน้อ, กีตาร์โซโล่, กีตาร์โปร่ง, กีตาร์คอร์ด, คีย์บอร์ด, กลองไฟฟ้า, ประสานเสียง, คำร้อง, ทำนอง, ควบคุมการผลิต
เทียรี่ : ร้องนำ เพลง แม่สาย, กีตาร์โซโล่, กีตาร์โปร่ง, กีตาร์คอร์ด, ประสานเสียง
อ๊อด : เบส, คุมเสียง
อ.ธนิสร์ : คีย์บอร์ด, เปียโน, แซ็กโซโฟน เพลง รักทรหด, ขลุ่ย และร้องนำ เพลง พระอภัยฯ
เขียว : ประสานเสียง, คุมโปรแกรม, คุมเสียง
เป้า : กลองไฟฟ้า, คุมเสียง
ปุ้ม ตาวัน : เปียโน-คีย์บอร์ด
นิ่ม, ส้ม : ประสานเสียง
ครูตึ๋ง : ช่วยแต่งเนื้อเพลง หนุ่มสุพรรณ (2)
เอก, จอม : คุมเสียง
คอนเสิร์ต

รายการ โลกดนตรี วันที่ 27 พ.ย. 2531
รายการ เอ็ม 88 ซูเปอร์แจม วีคเอนด์คอนเสิร์ต  วันที่ 2 ธ.ค. 2531 (รายได้มอบให้ผู้ประสบอุทกภัยภาคใต้)
แสดงสดฉลองทับหลังนารายณบรรทมสินธุ์ ที่ปราสาทพนมรุ้ง จ.บุรีรัมย์ วันที่ 4 ธ.ค. 2531
คอนเสิร์ต เมืองหลวงห่วงเมืองใต้ ร่วมกับ กองทัพบก และ กรุงเทพมหานคร ที่ท้องสนามหลวง  วันที่ 9 ธ.ค. 2531
รายการ 7 สีคอนเสิร์ต วันที่ 17 ธ.ค. 2531
การจัดจำหน่าย

| ปี | ค่าย | รูปแบบ |
| --- | --- | --- |
| พ.ศ. 2531 | อามีโก้ | แผ่นเสียง |
| พ.ศ. 2531 | อามีโก้ | เทปคาสเซตต์ |
| พ.ศ. 2540 | กระบือ แอนด์ โค | แผ่นซีดี |
| พ.ศ. 2540 | กระบือ แอนด์ โค | เทปคาสเซตต์ |
| พ.ศ. 2546 | วอร์นเนอร์ มิวสิค ไทยแลนด์ | แผ่นซีดี  (ปกครบรอบ 20 ปี คาราบาว) |
| พ.ศ. 2554 | วอร์นเนอร์ มิวสิค ไทยแลนด์ | แผ่นซีดี (ปกครบรอบ 30 ปี คาราบาว) |
| พ.ศ. 2555 | วอร์นเนอร์ มิวสิค ไทยแลนด์ | แผ่นเสียง (Remaster) |
| พ.ศ. 2556 | วอร์นเนอร์ มิวสิค ไทยแลนด์ | แผ่นซีดี (Remaster) |
รางวัล

ได้รับรางวัล
รางวัลโทรทัศน์ทองคำ  มิวสิกวิดีโอรองดีเด่น  ปี 2531 (เพลงทับหลัง)
รางวัล BAD AWARDS 1988 มิวสิกวิดีโอยอดเยี่ยม/ รางวัลด้านตัดต่อภาพ/ รางวัลด้านกำกับศิลป์ จากเพลง "แม่สาย" 
 และ รางวัลด้านถ่ายภาพจากเพลง "ทับหลัง"
ได้เข้าชิง
รางวัลสีสัน อะวอร์ดส์  ครั้งที่ 1 ปี 2531 สาขาศิลปินกลุ่มยอดเยี่ยม
ติดอันดับ
รายการดาวเทียมทองคำ โค้ก มิวสิกอะวอร์ด  
 เพลง ทับหลัง  ติดอันดับเดือนธันวาคม 2531 - กุมภาพันธ์ 2532
ดูเพิ่ม

คาราบาว
ทับหลังนารายณ์บรรทมสินธุ์
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต 
ทับหลังนารายณ์บรรทมสินธุ์
วิธีวนซ้ำ

วิธีการวนซ้ำ (iterative method) เป็นคำทั่วไปสำหรับวิธีการในการวิเคราะห์เชิงตัวเลข ที่ใช้การวนซ้ำ ในทางตรงกันข้าม วิธีการเชิงตัวเลขที่ได้คำตอบด้วยวิธีการโดยใช้ขั้นตอนที่จำนวนจำกัดนั้นเรียกว่าเป็น วิธีการทางตรง (direct method) ในวิธีวนซ้ำ จะเริ่มต้นจากอจุดเริ่มต้นที่เหมาะสม  x_{0} แล้วจึงทำการปรับค่าใหม่เป็น  x_{i+1}=x_{i}+d_{i} ได้เป็นลำดับจุด  \{x_{i}\} ซึ่งในที่สุดแล้วก็จะลู่เข้าสู่คำตอบที่เหมาะที่สุด มีการใช้งานมาเป็นเวลานานเนื่องจากถือว่าขั้นตอนวิธีมีความเรียบง่าย
ขั้นตอนวิธี

พิจารณาการทำให้ได้ค่า x ที่ f(x) = 0 สำหรับฟังก์ชัน f ที่ให้มา ขั้นตอนวิธีการวนซ้ำทั่วไปจะดำเนินการดังนี้:
กำหนดค่าเริ่มต้น x0 ∈ Rn ให้ i = 0
ความสัมพันธ์เวียนเกิด
 x_{i+1}=g(x_{i})
หา xi+1 โดย โดยที่ g เป็นฟังก์ชันที่กำหนดโดย f
หากพบเกณฑ์การตัดสินที่เหมาะสม
 r(x_{i},x_{i+1})\leq \epsilon \quad (\epsilon >0)
นั่นคือค่าลู่เข้าสู่ค่าหนึ่ง ก็ให้หยุดแล้วใช้ xi นั้นเป็นคำตอบของปัญหานี้ แต่ถ้ายังไม่ลู่เข้าก็ให้กลับสู่ขั้นตอนที่ 2 โดยให้ i → i+1 โดยทั่วไปแล้วเกณฑ์การตัดสินที่ใช้ เช่น ความแตกต่างระหว่างค่าเก่ากับค่าใหม่
 r(x_{i},x_{i+1})=|x_{i+1}-x_{i}|
เป็นต้น
อักษรไทลื้อ

| อักษรไทลื้อใหม่ ᦟᦲᧅᦷᦎᦺᦑᦟᦹᧉ สิบสองปันนาไต่ |
| --- | --- |

ชนิด:  อักษรสระประกอบ 
ช่วงยุค: ตั้งแต่คริสต์ทศวรรษ 1950
ทิศทาง: ซ้ายไปขวา 
ภาษาพูด: ไทลื้อ
อักษรที่เกี่ยวข้อง
ระบบแม่: ชุดตัวอักษรไซนายดั้งเดิม[a]ชุดตัวอักษรฟินิเชีย[a]ชุดตัวอักษรแอราเมอิก[a]พราหมีทมิฬ-พราหมีกทัมพะหรือปัลลวะปยูหรือมอญเก่ามอญอักษรธรรมอักษรไทลื้อใหม่
ISO 15924
ISO 15924: Talu (354), ​New Tai Lue
ยูนิโคด
ยูนิโคดแฝง: New Tai Lue
ช่วงยูนิโคด: U+1980-U+19DF
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ป้ายไชนาโพสต์ในอักษรไทลื้อใหม่ (ข้างบนอักษรจีน) ที่บ่อหาน มณฑลยูนนาน อ่านว่า hoŋ⁴ faːk¹ haːi¹ tsoŋ⁵ ko⁶ ("โฮงฝากหายโจ๋งโก่" แปลว่า สำนักงานการไปรษณีย์ประเทศจีน)
อักษรไทลื้อใหม่ (ᦟᦲᧅᦷᦎᦺᦑᦟᦹᧉ "หลิกโต๊ไตหลื่อ") หรือเรียกอีกชื่อว่า สิบสองปันนาไต่ และอักษรไทตัวย่อ เป็นอักษรสระประกอบที่ใช้เขียนภาษาไทลื้อ โดยพัฒนาในประเทศจีนช่วงคริสต์ทศวรรษ 1950 อักษรไทลื้อใหม่มีฐานจากอักษรธรรมล้านนาที่พัฒนาขึ้นใน ป. ค.ศ. 1200 รัฐบาลจีนสนับสนุนอักษรนี้ไว้แทนที่อักษรแบบเก่า อย่างไรก็ตาม เนื่องจากไม่มีการบังคับสอนด้วยอักษรนี้ ทำให้หลายคนไม่สามารถอ่านอักษรไทลื้อใหม่ได้ นอกจากนี้ ชุมชนชาวไทลื้อในประเทศพม่า, ลาว, ไทย และเวียดนามยังคงใช้อักษรธรรมล้านนาต่อไป